পূর্বানুমানমূলক ব্যাখ্যা
পূর্বানুমানমূলক ব্যাখ্যা (ইংরেজি: Eisegesis) হচ্ছে কোনও পাঠ্য বা এর অংশকে ব্যাখ্যা করার এমন একটি প্রক্রিয়া, যেখানে ব্যাখ্যাকারীর নিজস্ব লুকায়িত উদ্দেশ্য, পূর্বানুমান, অথবা পক্ষপাতমূলক চিন্তা প্রতিফলিত হয়। একে সাধারণভাবে অভিহিত করা হয় রিডিং ইনটু দ্য টেক্সট (পাঠের ভিতরে পাঠ) হিসেবে। রিডিং ইনটু টেক্সট বলতে বুঝানো হয় নিজের চিন্তাভাবনাকে জোড় করে বাইবেলের মত ধর্মীয় গ্রন্থের অনুচ্ছেদের সাথে সংগতিপুর্ণ করে প্রকাশ করা। এই কাজটি প্রায়ই পাঠক নিজের ভাবনার বৈধতার প্রমাণ দিতে করে থাকে এবং নিজের লুকায়িত উদ্দেশ্যের সাথে সঙ্গতি রেখে নিশ্চিতকরণ পক্ষপাত প্রদানের জন্য ব্যবহার করে থাকে। উৎসারী ব্যাখ্যার (Exegesis) সাথে তুলনা করলে পূর্বানুমানমূলক ব্যাখ্যা স্পষ্ট বুঝতে পারা যায়। উৎসারী ব্যাখ্যাতে প্রতিবেশ (context) এবং গ্রন্থের লেখকের আবিস্কারযোগ্য অর্থের সাথে সঙ্গতি রেখে কোনও পাঠ্যের নৈর্ব্যক্তিক ব্যাখ্যা দেওয়া সম্ভব। কিন্তু পূর্বানুমানমূলক ব্যাখ্যাতে সবসময় ব্যক্তিগত পক্ষপাতদুষ্ট এবং নিজের পুর্বের ভাবনাই প্রকাশিত হয়ে থাকে।